เช็ค! พื้นที่น้ำท่วมวันนี้ “พัฒนาการ-แจ้งวัฒนะ” ยังอ่วม
เช็คพื้นที่น้ำท่วมขังวันนี้ (11 ก.ย.65) หลังฝนเทกระหน่ำกรุงเทพคืนวานนี้ 10 ก.ย.65 พบ “พัฒนาการ-แจ้งวัฒนะ” ยังอ่วม น้ำท่วมสูง 10-25 ซม. เจ้าหน้าที่เร่งระบายน้ำ
เช็คพื้นที่น้ำท่วมขังวันนี้ (11 ก.ย.65) หลังฝนเทกระหน่ำกรุงเทพคืนวานนี้ 10 ก.ย.65 พบ “พัฒนาการ-แจ้งวัฒนะ” ยังอ่วม
11 ก.ย. 2565

ผู้สื่อข่าวรายงานว่า สืบเนื่องจากวานนี้ (10 ก.ย. 65) เกิดฝนตกหนักหลายพื้นที่ในกรุงเทพมหานครและปริมณฑล ส่งผลให้เกิดน้ำท่วมขังอีกครั้งในหลายจุด ขณะที่ล่าสุดวันนี้ (11 ก.ย.) ในหลายพื้นที่ยังคงมีน้ำท่วมขัง
โดยเขตสวนหลวงรายงานสถานการณ์ฝนตก น้ำท่วมในพื้นที่เวลา 9:30 น. ไม่มีฝนตก พบมีน้ำท่วมขัง 9 จุด ดังนี้ 1.ซอยพัฒนาการ 58 ท่วมประมาณ 25 ซม. และในโรงเรียนเตรียมอุดมศึกษาพัฒนาการ 2. ซอยพัฒนาการ 54 ท่วมช่วงต้นซอยสูงประมาณ 25 ซม. กลางซอยประมาณ 30 ซม. ปลายซอย ประมาณ 40 ซม. 3. ซอยพัฒนาการ 4 6ท่วมประมาณ 25-30 ซม. 4. ซอยพัฒนาการ 29 ท่วมประมาณ 20-25 ซม. 5. ซอยพัฒนาการ 30 ท่วมประมาณ 20 ซม. 6. ซอยพัฒนาการ 53 ท่วมประมาณ 25 ซม. และซอยสงบสุข 7. ถนนกำแพงเพชร 7 ท่วมประมาณ 15-20 ซม. 8 ซ.อ่อนนุช 39 ท่วมประมาณ  25 ซม. และ 9. ถนนพัฒนาการ ท่วม 1 เลนช่วงคลองลาวถึงพัฒนาการ 26
ทั้งนี้ทุกจุดเดินเครื่องสูบน้ำเร่งการระบายน้ำ  จัดรถฝ่ายเทศกิจ รถทหารม.1 พัน 1 รอ. รับ-ส่งประชาชน ซอยพัฒนาการ 54 และ  58   พร้อมทั้งจัดเจ้าหน้าที่ฝ่ายรักษาฯกวาดระบายน้ำ จัดเก็บขยะหน้าตะแกรง ขณะที่น้ำในคลองทุกคลองสูงล้นตลิ่ง
ด้านสำนักงานเขต มีนบุรี รายงานสถานการณ์น้ำท่วม เวลา เวลา 10.00 น. ยังคงมีน้ำท่วมผิวจราจรในถนนสายหลักบริเวณถนนสีหบุรานุกิจ จุดที่มีโครงการก่อสร้างฯ และถนนเสรีไทย เนื่องจากน้ำล้นคลองเข้าท่วม เขตฯ เร่งตรวจสอบแก้ไขบรรเทาความเดือดร้อน และประสานหน่วยงานที่เกี่ยวข้องแก้ไขโดยด่วนแล้ว
ส่วนเขตหลักสี่ รายงานสถานการณ์น้ำท่วม เวลา 08:00 น. ดังนี้ 1. ถนนแจ้งวัฒนะ ขาเข้า ช่วงปากซอยแจ้งวัฒนะ 10 แยก 3 มีน้ำท่วมขัง 5-10 ซม. ระยะทางประมาณ 50 เมตร 2.ซอยแจ้งวัฒนะ 10 แยก 9-1 (ซอยมีสุข) มีน้ำท่วมขังสูง 30 ซม. รถเล็กโปรดเลี่ยง 3.ซอยแจ้งวัฒนะ 14 บริเวณถนนรอบบึง บางช่วงมีน้ำท่วมขัง 5-10 ซม. 4.สามแยกทางเข้าแฟลตเคหะฯ แจ้งวัฒนะ ซอยแจ้งวัฒนะ 5 ยังมีน้ำท่วมขังบางช่วงเล็กน้อย รถเล็กผ่านได้  ส่วนในแฟลตการเคหะฯ แจ้งวัฒนะ ระดับน้ำสูง 10 ซม.
ขณะที่เขตดอนเมือง รายงานข้อมูลน้ำท่วม ในพื้นที่ ช่วงเวลา 06:00 น. ดังนี้ 1. ถนนช่างอากาศอุทิศ ช่วงหน้าซอยช่างอากาศอุทิศ 16 ลึกประมาณ 20-30 ซม. ระยะทางประมาณ 400 เมตร ช่วงหน้านิรันดร์คอนโด ซอยช่างอากาศอุทิศ 10 ลึกประมาณ 15-25 ซม. ระยะทางประมาณ 200 เมตร 2.ถนนวัดเวฬุวนาราม ช่วงซอยวัดเวฬุวนาราม 30 ลึกประมาณ 5 ซม. ระยะทางประมาณ 300 เมตร 3.ถนนโกสุมรวมใจ ไม่มีน้ำท่วมขัง 4.ถนนประชาอุทิศ ช่วงซอยประชาอุทิศ 8-15 ลึกประมาณ 5-10 ซม. ยาวประมาณ 150 เมตร 5.ถนนนาวงประชาพัฒนา ไม่มีน้ำท่วมขัง
รวมทั้ง 6.ถนนเตชะตุงคะ ช่วงหน้าโรงเรียนเจริญวิทย์ ตัดเข้าถนนเทิดราชัน ลึกประมาณ 5-10 ซม. ยาวประมาณ 200 เมตร 7. ถนนเทิดราชัน ช่วงหน้าหมู่บ้านโชคประชา ลึกประมาณ 2 ซม. ยาวประมาณ 50 เมตร 8.ถนนสรณคมน์ ช่วงซอยสรณคมน์ 11-15 ลึกประมาณ 5 ซม. ระยะทางประมาณ 100 เมตร 9.ถนนกำแพงเพชร ไม่มีน้ำท่วมขัง 10.ถนนเชิดวุฒากาศ ช่วงก่อนถึง สน.ดอนเมือง ลึกประมาณ 5 ซม. ระยะทางประมาณ 50 เมตร 11. ถนนสรงประภา ไม่มีน้ำท่วมขัง 12.ถนนวิภาวดีรังสิต ช่วงตรงข้ามฝ่ายช่าง ลึกประมาณ 10-20 (2 เลนจราจร) ระยะทางประมาณ 600 เมตร และ 13.ถนนพลหลโยธิน ช่วงพื้นที่ กทม. ไม่มีน้ำท่วมท่วมขัง
ขณะที่กรมอุตุนิยมวิทยา พยากรณ์อากาศ 24 ชั่วโมงข้างหน้า กรุงเทพมหานครและปริมณฑล มีฝนฟ้าคะนองร้อยละ 80 ของพื้นที่ กับมีฝนตกหนักบางแห่ง อุณหภูมิต่ำสุด 24-25 องศาเซลเซียสอุณหภูมิสูงสุด 31-34 องศาเซลเซียส